stanford-oval/wikipedia huggingface dataset:
วัดเชิงท่า (อำเภอพระนครศรีอยุธยา)

| วัดเชิงท่า |
| --- | --- |


ชื่อสามัญ: วัดเชิงท่า, วัดตีนท่า, วัดติณ, วัดคลัง, วัดโกษาวาสน์, วัดคอยท่า
ที่ตั้ง: ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดเชิงท่า
เป็นส่วนหนึ่งของ: โบราณสถานในจังหวัดพระนครศรีอยุธยา
เลขอ้างอิง: 0000237
 
 
 
 สถานีย่อยพระพุทธศาสนา
วัดเชิงท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำลพบุรี ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประวัติ

วัดเชิงท่า มีหลายชื่ออย่าง วัดตีนท่า หรือ วัดติณ หรือ วัดคลัง หรือ วัดโกษาวาสน์ หรือ วัดคอยท่า ไม่มีหลักฐานแน่ชัดว่าสร้างขึ้นเมื่อใด ใครเป็นผู้สร้าง มีเรื่องเล่าว่า เศรษฐีผู้หนึ่งสร้างเรือนหอให้แก่บุตรสาวซึ่งหนีตามชายคนรักไปแล้วไม่ย้อนกลับ เศรษฐีผู้บิดาคอยบุตรสาวอยู่นานไม่เห็นกลับมาจึงได้ถวายเรือนหอนั้นให้แก่วัดที่ตนสร้างขึ้น จึงเป็นที่มาของชื่อ "วัดคอยท่า" ในรัชกาลสมเด็จพระนารายณ์มหาราช มีหลักฐานว่าเมื่อครั้งเจ้าพระยาโกษาธิบดี (ปาน) เป็นราชทูต กลับจากประเทศฝรั่งเศสแล้วได้ปฏิสังขรณ์วัดนี้และเปลี่ยนชื่อเป็น "วัดโกษาวาส" ในรัชกาลสมเด็จพระเจ้าอยู่หัวบรมโกศ ได้มีการปฏิสังขรณ์วัดนี้อีกครั้งหนึ่ง
โบราณสถาน

สำนักโบราณคดี กรมศิลปากรได้กำหนดเป็นโบราณสถานที่สำคัญ เมื่อ พ.ศ. 2540 วัดเชิงท่าแบ่งพื้นที่ได้เป็น 2 ส่วน คือ ส่วนกลุ่มโบราณสถานและส่วนสังฆาวาส โบราณสถานประกอบด้วย  ปรางค์ วิหาร เจดีย์ ศาลาการเปรียญ อุโบสถ หอระฆัง และแนวกำแพงแก้ว
ปรางค์ประธาน ลักษณะเป็นปรางค์สมัยอยุธยามีอายุประมาณพุทธศตวรรษที่ 22 องค์ปรางค์ตั้งอยู่บนฐานไพที เป็นฐานสูงรูปสี่เหลี่ยมจัตุรัส ยาวด้านละ 9.70 เมตร บนฐานไพทีประดับด้วยปรางค์มุขขนาดเล็ก จึงทำให้เห็นเป็นปรางค์ 5 ยอด ส่วนฐานที่ยื่นออกเป็นมุขจากองค์ปรางค์อีก 3 ด้าน คือ ด้านทิศตะวันออก ทิศตะวันตก และทิศเหนือ ส่วนด้านทิศใต้มีวิหารเชื่อมต่อออกมาแทตำแหน่งที่เป็นมุข
วิหารเป็นส่วนที่เชื่อมต่อจากมุขปรางค์ไปทางทิศใต้ มีขนาดกว้าง 10 เมตร ยาว 22 เมตร ภายในวิหารประดิษฐานพระพุทธรูปซึ่งเป็นพระพุทธรูปที่หล่อขึ้นใหม่ จำนวน 2 องค์ เจดีย์รายตั้งอยู่บริเวณหน้าวิหารและอุโบสถมีเจดีย์หลายรูปแบบจำนวนมาก ทั้งเจดีย์เหลี่ยม เจดีย์กลม และองค์ระฆังเป็นกลีบมะเฟือง เป็นต้น
ศาลาการเปรียญเป็นอาคารสร้างใหม่ในสมัยรัตนโกสินทร์ประมาณรัชกาลพระบาทสมเด็จพระจอมเกล้าเจ้าอยู่หัว กว้าง 11.30 เมตร ยาว 37.12 เมตร ตัวอาคารก่ออิฐถือปูน ยกพื้นสูง บริเวณผนังอาคารเจาะเป็นช่องหน้าต่าง 7 ช่อง ส่วนที่เป็นฐานก่อซุ้มโค้งเป็นช่องตรงกับหน้าต่าง พื้นและหลังคาเป็นเครื่องไม้ มุงกระเบื้องลด 3 ชั้น ส่วนที่เป็นหน้าบันแกะจำหลักด้วยลวดลายกระหนก ประกอบภาพเทพนมตรงกลาง มีเครื่องลำยอง ที่ใต้หน้าบันมีสาหร่ายรวงผึ้งจำหลักลายประดับกระจกสี (ปัจจุบันอยู่ในสภาพชำรุด)  ภาพจำหลักไม้เหล่านี้เป็นฝีมือช่างเก่าที่สร้างขึ้นในสมัยอยุธยาตอนปลาย ประมาณรัชกาลสมเด็จพระเจ้าอยู่หัวบรมโกศ ภายในศาลาการเปรียญมีจิตรกรรมฝาผนัง เป็นภาพเขียนสีแบบไทย
บริเวณทางทิศใต้ของวัดในอดีตคือคูไม้ร้อง ในประชุมพงศาวดารภาคที่ 63 เรื่องกรุงเก่า ซึ่งพระยาโบราณราชธานินทร์ (พร เดชะคุปต์) เป็นผู้เรียบเรียงและจัดทำแผนที่ได้กล่าวถึงโรงเก็บเรือพระที่นั่งใต้วัดเชิงท่า ซึ่งเป็นจุดเดียวกับที่ซีมง เดอ ลาลูแบร์ ราชทูตฝรั่งเศสที่เข้ามาในรัชสมัยของสมเด็จพระนารายณ์มหาราช ได้จดบันทึกไว้จึงสันนิษฐานได้ว่าโรงเก็บเรือพระที่นั่งแห่งนี้มีมาตั้งแต่รัชสมัยของสมเด็จพระนารายณ์มหาราชเป็นอย่างน้อย ต่อมาในประชุมพงศาวดารเล่มเดียวกันได้มีการบันทึกเพิ่มเติมว่าในช่วงก่อนเสียกรุงศรีอยุธยาครั้งที่ 2 สมเด็จพระเจ้าเอกทัศน์โปรดให้ถอยเรือพระที่นั่งทั้งหมดลงไปไว้ท้ายคู แต่ในที่สุดกองทัพพม่าก็เข้าตีท้ายคูจนแตกเผาทำลายเรือพระที่นั่งเป็นจำนวนมาก คูไม้ร้องแห่งนี้เคยถูกใช้เป็นสถานที่จอดและเก็บรักษาเรือหลวงพระที่นั่งในสมัยกรุงศรีอยุธยาจนถึงรัชสมัยของสมเด็จพระเจ้าเอกทัศน์ กษัตริย์องค์สุดท้ายของกรุงศรีอยุธยา
เสนาสนะ

ส่วนสังฆาวาส เป็นที่ตั้งของอาคารเสนาสนะ กุฏิสงฆ์ ตั้งอยู่บริเวณนอกกำแพงแก้วทางด้านทิศตะวันออก
อุโบสถมีขนาดกว้าง 7.5 เมตร ยาว 18 เมตร  ลักษณะฐานแอ่นเป็นท้องสำเภา มีเฉพาะพระประธานภายในพระอุโบสถ เป็นพระพุทธรูปประทับนั่งขัดสมาธิราบปางมารวิชัย ทำด้วยปูนปั้นปิดทองทึบ
หอระฆังสร้างแบบก่ออิฐถือปูนทรงมณฑป ผนังทั้ง 4 ด้านเปิดโล่งเป็นช่องรูปกลีบบัว ตกแต่งขอบด้วยการปั้นปูนเป็นเส้นเกลียวประดับลายกนกผักกูด ที่มุมทั้ง 4 ทำเป็นเสาหลอก ปลายเสาเป็นกลีบบัวจงกลหรือบัวแวง ยอดเป็นบัวคลุ่มหรือบัวกลุ่ม ส่วนปลียอดหักพังไปแล้ว เหลือเพียงลวดลายปูนปั้นพันธุ์พฤกษาบางส่วนเท่านั้น ฐานก่อด้วยอิฐขนาดใหญ่รองรับชุดฐานบัวคว่ำบัวหงายซึ่งยืดส่วนหน้ากระดานจนสูงเพื่อรองรับส่วนที่เป็นที่แขวนระฆังอีกชั้นหนึ่ง วิหารน้อยเป็นอาคารเล็ก ๆ ก่ออิฐสอปูน  แผนผังรูปสี่เหลี่ยมผืนผ้า
ศาลาการเปรียญ
ธรรมาสน์ภายในศาลาการเปรียญ
จิตรกรรมฝาผนังภายในศาลาการเปรียญ
สร้อยฟ้า

สร้อยฟ้า สามารถหมายถึง
ดอกของเสาวรส ซึ่งเรียกว่า ดอกสร้อยฟ้า
สร้อยฟ้า โอสุคนธ์ทิพย์ ผู้ประกาศข่าว
สร้อยอินทนิล

| สร้อยอินทนิล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Acanthaceae
สกุล:: Thunbergia
สปีชีส์:: T.  grandiflora
ชื่อทวินาม
Thunbergia grandiflora Roxb.

ชื่อพ้อง
 Bengal Trumpet
สร้อยอินทนิล หรือ ช่ออินทนิล ช่องหูปากกา น้ำผึ้ง ปากกา ย่ำแย้ มีชื่อวิทยาศาสตร์ว่า Thunbergia grandiflora Roxb.ชื่อสามัญคือ Bengal Trumpet มีถิ่นกำเนิดในอินเดียตอนเหนือ พม่า และไทย ชอบขึ้นตามป่าดิบแล้งและป่าเบญจพรรณ เป็นไม้เถาเลื้อย เนื้อแข็ง อายุหลายปี ใช้ยอดเลื้อยพันได้ไกล 15-20 เมตร ใบเดี่ยว   เรียงตรงข้าม รูปหัวใจหรือเว้าตื้น 5-7 แฉก กว้าง 8-10 เซนติเมตร  ยาว 10-12 เซนติเมตร ปลายใบแหลม โคนใบเว้า ขอบหยักฟันเลื่อย ผิวใบสาก ดอกสีฟ้าอมม่วง  ออกเป็นช่อแบบช่อกระจะตามซอกใบ ช่อดอกห้อยลงยาว 0.8-1 เมตร ใบประดับสีเขียวและมีสีแดงเรื่อ ดอกรูปแตร โคนกลีบเป็นหลอดสั้นสีเหลืองปลายแยก 5 แฉก รูปกลม โคนกลีบล่างอันกลางมีแต้มสีม่วงเข้ม ดอกบานเต็มที่กว้าง 6-8 เซนติเมตร ปลูกได้ในดินทั่วไป ความชื้นปานกลาง แสงแดดเต็มวัน ขยายพันธุ์ด้วยการปักชำเถา หรือหน่อ เปลือกและรากนำมาตำพอกแก้อาการช้ำบวมและแผลอักเสบ ใบนำมาชงเป็นชาแก้ปวดท้อง
วัดเชิงท่า (จังหวัดลพบุรี)

| วัดเชิงท่า |
| --- | --- |


ที่ตั้ง: ตำบลท่าหิน อำเภอเมืองลพบุรี จังหวัดลพบุรี รหัสไปรษณีย์ 15000
ประเภท: วัดราษฏร์
นิกาย: มหานิกาย
ความพิเศษ: เป็นวัดสำคัญของจังหวัดลพบุรีที่มีประวัติการสร้างมาตั้งแต่สมัยกรุงศรีอยุธยา
จุดสนใจ: พิพิธภัณฑ์หอโสภณศิลป์ วัดเชิงท่า
 สถานีย่อยพระพุทธศาสนา
วัดเชิงท่า เป็นวัดในจังหวัดลพบุรี ตั้งอยู่ในตำบลท่าหิน อำเภอเมืองลพบุรี จังหวัดลพบุรี
ประวัติวัดเชิงท่า

วัดเชิงท่า เป็นวัดตั้งอยู่ริมแม่น้ำลพบุรีฝั่งตะวันออก วัดเชิงท่าจึงมีอายุนานไม่น้อยกว่าสามร้อยปี กล่าวกันว่าเดิมชื่อวัดท่าเกวียนด้วยเป็นท่าของเกวียนลำเลียงสินค้าขนลงมาที่ท่าน้ำในบริเวณวัดแห่งนี้ ก่อนที่จะลำเลียงลงเรือส่งไปยังที่อื่นๆพื้นที่ของวัดเชิงท่าตั้งขวางหน้าพระราชวังคือ พระนารายณ์ราชนิเวศน์  ด้านที่หันหน้าสู่แม่น้ำ ลพบุรีเกือบครึ่งด้าน จึงชวนให้สันนิษฐานว่า วัดเชิงท่าน่าจะสร้างก่อนพระราชวัง และนับได้ว่าวัดเชิงท่า จึงเป็นวัดที่สำคัญทางประวัติศาสตร์และศิลปกรรมแห่งหนึ่งที่เชิดหน้าชูตา สร้างความงามสง่าทางศิลปวัฒนธรรมให้กับจังหวัดลพบุรีมาโดยตลอด
สิ่งก่อสร้างในแต่ละช่วง

สมัยกรุงศรีอยุธยาตอนปลาย ได้แก่ พระอุโบสถพระเจดีย์ประธานของวัดซึ่งอยู่บริเวณด้านหลังของพระอุโบสถ
สมัยรัตนโกสินทร์ ได้แก่ กุฏิสงฆ์เป็นแบบตึกสองชั้นทรงเก๋งจีน ศาลาตรีมุข อาคารโวทานธรรมสภา หอระฆัง ศาลาการเปรียญและพิพิธภัณฑ์หอโสภณศิลป์
ถาวรวัตถุภายในวัด

พระอุโบสถ  มีลักษณะสถาปัตยกรรมคล้ายกับอุโบสถของวัดอื่น ๆ ทีสร้างในรัชสมัยสมเด็จพระนารายณ์มหาราช ตัวพระอุโบสถตั้งอยู่บนฐานสูง มีลานกว้างโดยรอบตรงขอบลานมีกำแพงแก้วและมีซุ้มประตูกำแพง หน้าบันซุ้มทำเป็นรูปจั่ว ผังพระอุโบสถแบ่งพื้นที่ใช้สอยเป็นสองส่วนคือ ส่วนหน้าเป็นห้องโถงไม่มีผนัง เสาคู่หน้าสุดของพื้นที่ส่วนนี้เป็นเสาสี่เหลี่ยม มีปูนปั้นประดับหัวเสาเป็นรูปดอกบัวกลีบยาว ส่วนหลังมีพื้นที่ยาวกว่าคือ ห้องโถงมีผนังรอบ หลังคาของพระอุโบสถมุงด้วยกระเบื้องกาบ ช่อฟ้าและหางหงส์ทำเป็นรูปหัวนาค สำหรับพระอุโบสถก็คือเสมาคู่รอบพระอุโบสถ ซึ่งมักทำให้มีผู้สันนิษฐานว่า เสมาแบบนี้คือวัดหลวงไม่ใช่วัดราษฎร์ นอกจากนั้นในพระอุโบสถยังเป็นที่ประดิษฐานพระพุทธรูปประธานปางมารวิชัย ที่สร้างขึ้นด้วยหินทราย ลักษณะศิลปกรรมของพระพุทธรูปคล้ายกับพระประธานของวิหารวัดไลย์ อำเภอท่าวุ้ง เป็นพระพุทธรูปแบบที่นิยมสร้างขึ้นครั้งรัชสมัยสมเด็จพระเจ้าปราสาททอง จนถึงต้นรัชสมัยสมเด็จพระนารายณ์มหาราช (พ.ศ. 2172 – ราว พ.ศ. 2220 )  พระอุโบสถได้รับการบูรณะหลายครั้ง  แต่ก็ได้พยายามคงรูปแบบลวดลายของเดิมไว้
พระเจดีย์  ตั้งอยู่บนลานเดียวกันกับพระอุโบสถแต่อยู่ด้านหลัง มีด้วยกันทั้งหมดสามองค์ด้วยกัน ดังนี้ เจดีย์ประธานตั้งอยู่กึ่งกลางลาน เป็นเจดีย์ทรงระฆังคว่ำเพรียวยาวลักษณะเจดีย์ทรงระฆังคว่ำแบบนี้คล้ายกับเจดีย์ของวัดอัมพวัน อำเภอเมืองลพบุรี ซึ่งเป็นวัดในชุมชนมอญบ้านบางขันหมาก ส่วนเจดีย์บริวารอีกสององค์เป็นเจดีย์ทำเป็นรูปดอกบัวบานรองรับองค์ระฆัง มีลักษณะคล้ายกับเจดีย์วัดตองปุ (ลพบุรี) อำเภอเมืองลพบุรี ซึ่งสร้างขึ้นครั้งปลายสมัยอยุธยานอกจากนั้นบริเวณนอกลานพระอุโบสถด้านทิศตะวันออกยังมีเจดีย์บริวารอีก 3 องค์  เป็นเจดีย์แบบย่อมุมไม้สิบสอง ซึ่งเป็นศิลปกรรมที่แพร่หลายตั้งแต่สมัยอยุธยาจนถึงสมัยต้นรัตนโกสินทร์
หอระฆัง หอระฆังเป็นอาคารทรงปราฝค์แปดเหลี่ยม สร้างขึ้นเมื่อปี 2462 ลักษณะจองการสร้างคือมีการเจาะช่องประตูและหน้สต่างเป็นช่องโค้งแหลม นับเป็นหอระฆังที่มีลักษณะที่แปลกและหาชมได้ยาก
ทำเนียบนามเจ้าอาวาสวัดเชิงท่า

พระอุปัชฌาย์คล้าย
พระครูโวทานสมณคุต (รุ่ง)
พระอธิการกราน
พระภิกษุพิณ สุภัทโท ได้เป็นเจ้าอาวาสวัดเชิงท่าตั้งแต่ พ.ศ. 2475 ครั้นถึง พ.ศ. 2482 ได้ลาสิกขา
พระครูโสภณธรรมรัต (ถม ธมฺมทีโป) ได้รับแต่งตั้งได้ทำหน้าที่รักษาการแทนเจ้าอาวาสวัดเชิงท่าตั้งแต่ พ.ศ. 2482 ครั้นถึง พ.ศ. 2540 จึงได้รับแต่งตั้งเป็นเจ้าอาวาสวัดเชิงท่า  ถึง  พ.ศ. 2552
พระครูสุธรรมโฆษิต  (ปิยชัย  ปภาโส) พ.ศ. 2552-ปัจจุบัน
ดูเพิ่ม

ประวัติวัดเชิงท่า ลพบุรี เก็บถาวร 2009-08-08 ที่ เวย์แบ็กแมชชีน
พิพิธภัณฑ์หอโสภณศิลป์ วัดเชิงท่า
สร้อยสยาม

| สร้อยสยาม |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Bauhinia
สปีชีส์:: B.  siamensis
ชื่อทวินาม
Bauhinia siamensis 

สร้อยสยามหรือชงโคสยาม (ชื่อวิทยาศาสตร์: Bauhinia siamensis) เป็นไม้เลื้อยเนื้อแข็งในสกุลชงโค วงศ์ Leguminosae ยอดอ่อนมีขนสีน้ำตาลแดง ดอกเป็นดอกช่อ ดอกย่อยสีชมพู ออกดอกช่วงกุมภาพันธ์ – เมษายน นิยมนำมาปลูกเป็นไม้ประดับเลื้อยแต่งรั้วหรือซุ้ม พบครั้งแรกในประเทศไทยเมื่อ 2 กุมภาพันธ์ พ.ศ. 2544 ในเขตเทือกเขาของจังหวัดพิษณุโลก โดยนายธวัชชัย วงศ์ประเสริฐ ชื่อชนิดตั้งเพื่อเป็นเกียรติแก่ประเทศไทย
วัดจงกอ

| วัดจงกอ |
| --- | --- |
th
ที่ตั้ง: หมู่ที่  7 ตำบลบ้านเก่า อำเภอด่านขุนทด จังหวัดนครราชสีมา 30210
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจงกอ เป็นวัดเก่าแก่ สร้างขึ้นเมื่อ พ.ศ. 2430 ตั้งอยู่หมู่ที่ 7 ตำบลบ้านเก่า อำเภอด่านขุนทด จังหวัดนครราชสีมา เดิมเป็นวัดร้าง ปัจจุบันวัดนี้มีพระสงฆ์มาอยู่จำพรรษา และพัฒนาตั้งเป็นวัดขึ้นใหม่
ประวัติ

วัดจงกอ สร้างขึ้นเมื่อ พ.ศ. 2430 เป็นวัดราษฎร์ สังกัดคณะสงฆ์มหานิกาย ต่อมาวันที่ 7 พฤศจิกายน 2554 ได้รับพระราชทานวิสุงคามสีมา และยังเป็นสำนักปฏิบัติธรรมประจำจังหวัดนครราชสีมา แห่งที่ 135
สถานที่สำคัญ > อาคารเสนาสนะ

อาคารภายในวัดจงกอ ประกอบด้วย อุโบสถ ศาลาการเปรียญ ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
สถานที่สำคัญ > จารึก

| จารึกวัดจงกอ |
| --- | --- |
วัสดุ: ศิลา
ขนาด: กว้าง 34 ซม. สูง 51 ซม.(จากพื้นซีเมนต์ถึงตำแหน่งสูงสุด)  หนา 6.5 ซม.
ตัวหนังสือ: ตัวอักษรขอมโบราณ ภาษาสันสกฤตและเขมร
สร้าง: พุทธศักราช 1551
ค้นพบ: ไม่ปรากฏหลักฐาน วัดจงกอ หมู่ 7 ตำบลบ้านเก่า อำเภอด่านขุนทด จังหวัดนครราชสีมา
ที่อยู่ปัจจุบัน: ปักอยู่บนฐานชุกชี ด้านข้างขวาของพระพุทธรูปประธาน
จารึกวัดจงกอ เป็นจารึกพบที่วัดจงกอ มีการลงในวารสาร ศิลปากร ปีที่ 49 ฉบับที่ 2 (มีนาคม-เมษายน 2549) จารึกหลักนี้ ปักอยู่บนฐานชุกชี ด้านข้างขวาของพระพุทธรูปประธาน สลักเป็นตัวอักษรขอมโบราณ ภาษาสันสกฤตและเขมร บนแผ่นหินศิลา รูปใบเสมา กว้าง 34 ซม. สูง (จากพื้นซีเมนต์ถึงตำแหน่งสูงสุด) 51 ซม. หนา 6.5 ซม.
ข้อความจารึกด้านที่ 1 บรรทัดที่ 1 ระบุมหาศักราช 930 ตรงกับพุทธศักราช 1551 ซึ่งอยู่ในช่วงรัชสมัยของพระเจ้าสุริยวรมันที่ 1 ครองราชอาณาจักรกัมพูชา (พ.ศ. 1545-1593) เนื้อหากล่าวถึงพระบรมราชโองการ ธุลีพระบาทกมรเตงกำตวนอัญศรีชยวีรวรมันเทวะ ดำรัสสั่งให้ข้าราชการดำเนินการวัดที่ดิน และปักศิลาจารึกเพื่อถวายแก่กมรเตงชคตวิมาย กำหนดเขตศาสนสถาน และอุทิศข้าพระจำนวนมาก ดังมีรายชื่อปรากฏในจารึก
สร้อยคอไข่มุก

ตัวอย่างของสร้อยคอไข่มุก
ภาพวาดการมีเพศสัมพันธ์ ที่นำไปสู่ สร้อยคอไข่มุก
สร้อยคอไข่มุก หรือ ในภาษาอังกฤษว่า A pearl necklace เป็นคำสแลงที่มีความหมายเกี่ยวกับท่วงท่าการมีเพศสัมพันธ์ที่ฝ่ายชายหลั่งน้ำอสุจิบริเวณหรือใกล้กับคอ หน้าอก เต้านม หรือร่องนมของคู่ขา ซึ่งอาจเกิดขึ้นหลังจากการร่วมรัก หรือการทำออรัลเซ็กซ์แล้ว ซึ่งจะมีลักษณะของน้ำอสุจิเหมือนกับสร้อยคอไข่มุก ที่เป็นเหมือนสาย ในลักษณะกึ่งโปร่งแสง อสุจิเป็นกลุ่มก้อน
ส่วนคำสแลงคำอื่นในภาษาอังกฤษ เช่น piss in the dugout และ jizz spider
ท่วงท่านี้ยังเป็นทางเลือกหนึ่งของการคุมกำเนิด สำหรับคนที่ไม่ใช้ถุงยางอนามัย เพราะการร่วมรักเช่นนี้ บนเนินอกผู้หญิงทำให้เขารู้สึกร่วมทางเพศ
คำว่า "pearl necklace" ยังเป็นคำที่ใช้ในวัฒนธรรมสมัยนิยม อย่างเช่นเพลง "Pearl Necklace" ของวงดนตรีซีซีท็อป ก็พูดถึงท่วงท่าทางเพศนี้ และยังใช้ประกอบในภาพยนตร์หลายเรื่องเช่น Forgetting Sarah Marshall และ Half Baked รวมถึงใช้อย่างน้อย 1 ตอนในซีรีส์ทางช่องเอชบีโอเรื่อง Sex and the City
สกรีม (เพลงอะเว็นจด์เซเวนโฟลด์)

| "สกรีม" |
| --- | --- |

เพลงโดยอะเว็นจด์เซเวนโฟลด์
จากอัลบั้มอะเว็นจด์เซเวนโฟลด์
วางจำหน่าย: 14 กรกฎาคม พ.ศ. 2551
บันทึกเสียง: พ.ศ. 2550 ที่ซันเซตซาวด์เรเคิดเดอส์ ในลอสแอนเจลิส, รัฐแคลิฟอร์เนีย, สตูดิโอเอลโดราโอเรเคิดดิงส์, และสตูดิโอเบอร์แบงก์แอนด์แคปิตอล ในฮอลลีวูด, แคลิฟอร์เนีย
แนวเพลง: เฮฟวีเมทัล
ความยาว: 4:50
ค่ายเพลง: วอร์เนอร์บราเธอร์ส
ผู้ประพันธ์เพลง: เอ็ม. แชโดวส์
โปรดิวเซอร์: อะเว็นจด์เซเวนโฟลด์
"สกรีม" (อังกฤษ: Scream) เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 5 และเป็นซิงเกิลสุดท้ายจากสตูดิโออัลบั้มชุดที่ 4 ของวง อะเว็นจด์เซเวนโฟลด์ เพลงนี้ได้ติดอันดับที่ 9 ในชาร์ตฮอตเมนสตรีมร็อกแทร็กของสหรัฐอเมริกา และอันดับที่ 26 ในชาร์ตเพลงอัลเทอร์เนทีฟของสหรัฐอเมริกา เป็นซิงเกิลที่ 2 ใน 5 ซิงเกิลของอะเว็นจด์เซเวนโฟลด์ ที่ประพันธ์โดย เอ็ม. แชโดวส์ และยังเป็นซิงเกิลสุดท้ายที่มี เดอะเรฟ ในส่วนของกลอง
ชาร์ต

| ชาร์ต | อันดับ สูงสุด |
| --- | --- |
Billboard (Alternative Songs): 26
Billboard (Mainstream Rock Songs): 9
บุคคลที่เกี่ยวข้อง

เอ็ม. แชโดวส์ – ร้องนำ
แซกกี เวนเจนซ์ – จังหวะกีตาร์, ร้องเสียงประสาน
เดอะเรฟ – กลอง, ร้องเสียงประสาน
ซินนิสเตอร์ เกตส์ – กีตาร์นำ, ร้องเสียงประสาน
จอห์นนี คริสต์ – กีตาร์เบส
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กอะเว็นจด์เซเวนโฟลด์ |
| --- | --- |
 เอ็ม. แชโดวส์  แซกกี เวนเจนซ์  ซินนิสเตอร์ เกตส์  จอห์นนี ไครสต์  บรุกส์ แวกเกอร์แมน แอริน อิเลไฮ  เดอะเรฟ  แมตต์ เวนดต์  จัสติน เซน  เดเมียน แอช 
สตูดิโออัลบั้ม:  ซาวน์ดิงเดอะเซเวนท์ทรัมเปต  เวกกิงเดอะฟอลเลน  ซิตีออฟอีวิล  อะเว็นจด์เซเวนโฟลด์  ไนต์แมร์  เฮลทูเดอะคิง  เดอะสเตจ  ไลฟ์อิสบัตอะดรีม... 
วิดีโอ:  ออลเอ็กเซส  ไลฟ์อินดิแอลบีซีแอนด์ไดมอนส์อินเดอะรัฟ 
อีพี:  วอร์มเนสออนเดอะโซล  เวลคัมทูเดอะแฟมิลี 
ซิงเกิล:  "วอร์มเนสออนเดอะโซล"  "อันโฮลีคอนเฟสชันส์"  "เบิร์นอิตดาวน์"  "แบตคันทรี"  "บีสต์แอนด์เดอะฮาร์ลอต"  "ซีซเดอะเดย์"  "วอล์ก"  "คริทิคัลอักเคลม"  "ออลโมสต์อีซี"  "แอฟเตอร์ไลฟ์"  "เดียร์ก็อด"  "สกรีม"  "ไนต์แมร์"  "เวลคัมทูเดอะแฟมิลี"  "โซฟาร์อะเวย์"  "นอตเรดีทูดาย"  "เบรีด์อะไลฟ์"  "แคร์รีออน"  "เฮลทูเดอะคิง"  "เชเพิร์ดออฟไฟเออร์"  "ดิสมีนส์วอร์"  "เดอะสเตจ" 
บทความที่เกี่ยวข้อง:  ผลงาน  วอร์เนอร์บราเธอร์สเรเคิดส์  โฮปเลสเรเคิดส์  กูดไลฟ์เรเคิดดิงส์  แคปิตอลเรเคิดส์ 
   หมวดหมู่:อะเว็นจด์เซเวนโฟลด์
วอลเลย์บอลหญิงเวิลด์คัพ 1991

| รายละเอียด |
| --- | --- |
ประเทศเจ้าภาพ: ญี่ปุ่น
วันที่: 8–17 พฤศจิกายน
ทีม: 12
สถานที่:  (ใน 3 เมืองเจ้าภาพ)
ชนะเลิศ:  คิวบา (สมัยที่ 2nd)
รางวัล
ผู้เล่นทรงคุณค่า:  คาเรน เคมเนอร์
← ก่อนหน้าถัดไป →
วอลเลย์บอลหญิงเวิลด์คัพ 1991 จัดขึ้นระหว่างวันที่ 8–17 พฤศจิกายน จัดขึ้นใน 3 เมือง คือ โตเกียว, เซ็นได และ โอซะกะ การแข่งขันครั้งนี้มีจำนวน 12 ทีม นอกจากนี้ ทีมชาติสหรัฐอเมริกา ที่ได้อันดับที่ 4 ยังผ่านเข้าสู่การแข่งขันวอลเลย์บอลในโอลิมปิกฤดูร้อน 1992 อีกด้วย
ประเทศที่เข้าร่วม

| กลุ่ม A | กลุ่ม B |
| --- | --- |
 สหภาพโซเวียต:  บราซิล
 แคนาดา:  จีน
 เกาหลีใต้:  คิวบา
 ญี่ปุ่น:  เยอรมนี
 เปรู:  สหรัฐ
 สเปน:  เคนยา
รอบแรก

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 08/11/91 | สหภาพโซเวียต  | 3–0 |  สเปน | 15–1 | 15–10 | 15–2 |   |   | 45–13  |
| 08/11/91 | เปรู  | 3–2 |  เกาหลีใต้ | 15–2 | 12–15 | 17–15 | 13–15 | 17–16 | 74–63  |
| 08/11/91 | ญี่ปุ่น  | 3–1 |  แคนาดา | 15–10 | 15–8 | 11–15 | 15–5 |   | 56–38  |
| 09/11/91 | สหภาพโซเวียต  | 3–1 |  เปรู | 14–16 | 17–15 | 15–7 | 15–11 |   | 61–49  |
| 09/11/91 | เกาหลีใต้  | 3–1 |  แคนาดา | 12–15 | 15–3 | 15–5 | 15–10 |   | 57–33  |
| 09/11/91 | ญี่ปุ่น  | 3–0 |  สเปน | 15–2 | 15–5 | 15–4 |   |   | 45–11  |
| 10/11/91 | เปรู  | 3–0 |  แคนาดา | 15–10 | 15–6 | 15–13 |   |   | 45–29  |
| 10/11/91 | เกาหลีใต้  | 3–0 |  สเปน | 15–5 | 15–3 | 15–2 |   |   | 45–10  |
| 10/11/91 | สหภาพโซเวียต  | 3–1 |  ญี่ปุ่น | 11–15 | 15–10 | 15–10 | 15–11 |   | 56–46  |
| 12/11/91 | สหภาพโซเวียต  | 3–2 |  เกาหลีใต้ | 11–15 | 15–13 | 15–7 | 14–16 | 15–8 | 70–59  |
| 12/11/91 | แคนาดา  | 3–1 |  สเปน | 15–12 | 14–16 | 15–2 | 15–11 |   | 59–41  |
| 12/11/91 | ญี่ปุ่น  | 3–2 |  เปรู |   |   |   |   |   |    |
| 13/11/91 | สหภาพโซเวียต  | 3–1 |  แคนาดา | 16–14 | 15–12 | 15–17 | 15–5 |   | 61–48  |
| 13/11/91 | เปรู  | 3–0 |  สเปน | 15–3 | 15–11 | 15–1 |   |   | 45–15  |
| 13/11/91 | เกาหลีใต้  | 3–2 |  ญี่ปุ่น | 6–15 | 15–11 | 15–6 | 11–15 | 17–15 | 64–61 |
กลุ่ม A

| อันดับ | ทีม | แต้ม | แมทช์> ชนะ | แมทช์> แพ้ | เซ็ท> ชนะ | เซ็ท> แพ้ | อัตราส่วน | แต้ม> ชนะ | แต้ม> แพ้ | อัตราส่วน |
| --- | --- | --- | --- | --- | --- | --- | --- | --- | --- | --- |

| 1 |  สหภาพโซเวียต | 10 | 5 | 0 | 15 | 5 | 3.000 | - | - | - |

| 2 |  เปรู | 8 | 3 | 2 | 12 | 8 | 1.500 | - | - | - |

| 3 |  เกาหลีใต้ | 8 | 3 | 2 | 13 | 9 | 1.444 | - | - | - |

| 4 |  ญี่ปุ่น | 8 | 3 | 2 | 12 | 9 | 1.333 | - | - | - |

| 5 |  แคนาดา | 6 | 1 | 4 | 6 | 13 | 0.461 | - | - | - |

| 6 |  สเปน | 5 | 0 | 5 | 1 | 15 | 0.666 | - | - | - |

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 08/11/91 | สหรัฐ  | 3–2 |  บราซิล | 17–15 | 8–15 | 15–11 | 7–15 | 15–9 | 62–65  |
| 08/11/91 | จีน  | 3–0 |  เยอรมนี | 15–6 | 15–6 | 15–10 |   |   | 45–22  |
| 08/11/91 | คิวบา  | 3–0 |  เคนยา | 15–3 | 15–5 | 15–2 |   |   | 45–10  |
| 09/11/91 | คิวบา  | 3–0 |  จีน | 15–7 | 15–13 | 16–14 |   |   | 46–34  |
| 09/11/91 | บราซิล  | 3–0 |  เยอรมนี | 15–13 | 15–6 | 15–13 |   |   | 45–32  |
| 09/11/91 | สหรัฐ  | 3–0 |  เคนยา | 15–4 | 15–2 | 15–1 |   |   | 45–7  |
| 10/11/91 | เยอรมนี  | 3–0 |  เคนยา | 15–3 | 15–9 | 15–5 |   |   | 45–17  |
| 10/11/91 | จีน  | 3–0 |  บราซิล | 15–11 | 15–11 | 15–6 |   |   | 45–28  |
| 10/11/91 | คิวบา  | 3–1 |  สหรัฐ | 4–15 | 15–11 | 15–7 | 15–7 |   | 49–40  |
| 12/11/91 | จีน  | 3–1 |  สหรัฐ | 13–15 | 15–12 | 16–14 | 15–12 |   | 59–53  |
| 12/11/91 | บราซิล  | 3–0 |  เคนยา | 15–4 | 15–0 | 15–0 |   |   | 45–4  |
| 12/11/91 | คิวบา  | 3–0 |  เยอรมนี | 15–6 | 15–9 | 15–8 |   |   | 45–23  |
| 13/11/91 | คิวบา  | 3–2 |  บราซิล | 17–15 | 16–17 | 4–15 | 15–11 | 15–9 | 67–67  |
| 13/11/91 | จีน  | 3–0 |  เคนยา | 15–2 | 15–0 | 15–2 |   |   | 45–4  |
| 13/11/91 | สหรัฐ  | 3–0 |  เยอรมนี | 15–8 | 15–8 | 15–8 |   |   | 45–24 |
กลุ่ม B

| อันดับ | ทีม | แต้ม | แมทช์> ชนะ | แมทช์> แพ้ | เซ็ท> ชนะ | เซ็ท> แพ้ | อัตราส่วน | แต้ม> ชนะ | แต้ม> แพ้ | อัตราส่วน |
| --- | --- | --- | --- | --- | --- | --- | --- | --- | --- | --- |

| 1 |  คิวบา | 10 | 5 | 0 | 15 | 3 | 5.000 | - | - | - |

| 2 |  จีน | 9 | 4 | 1 | 12 | 3 | 3.000 | - | - | - |

| 3 |  สหรัฐ | 8 | 3 | 2 | 11 | 8 | 1.375 | - | - | - |

| 4 |  บราซิล | 7 | 2 | 3 | 10 | 9 | 1.111 | - | - | - |

| 5 |  เยอรมนี | 6 | 1 | 4 | 3 | 12 | 0.250 | - | - | - |

| 6 |  เคนยา | 5 | 0 | 5 | 0 | 15 | 0.000 | - | - | - |
รอบสุดท้าย

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 15/11/91 | จีน  | 3–1 |  เปรู |   |   |   |   |   |    |
| 15/11/91 | สหภาพโซเวียต  | 3–2 |  สหรัฐ |   |   |   |   |   |    |
| 15/11/91 | คิวบา  | 3–0 |  เกาหลีใต้ | 15–7 | 15–8 | 15–12 |   |   | 45–27  |
| 16/11/91 | สหรัฐ  | 3–0 |  เกาหลีใต้ | 15–10 | 15–6 | 15–10 |   |   | 45–26  |
| 16/11/91 | จีน  | 3–1 |  สหภาพโซเวียต | 15–3 | 5–15 | 15–7 | 15–7 |   | 50–32  |
| 16/11/91 | คิวบา  | 3–1 |  เปรู | 15–9 | 15–12 | 2–15 | 15–11 |   | 47–47  |
| 17/11/91 | จีน  | 3–0 |  เกาหลีใต้ |   |   |   |   |   |    |
| 17/11/91 | สหรัฐ  | 3–2 |  เปรู | 7–15 | 15–11 | 15–5 | 11–15 | 15–12 | 63–58  |
| 17/11/91 | สหภาพโซเวียต  | 3–0 |  คิวบา | 15–11 | 17–15 | 15–8 |   |   | 47–34 |
ตารางคะแนน

| อันดับ | ทีม | แต้ม | แมทช์> ชนะ | แมทช์> แพ้ | เซ็ท> ชนะ | เซ็ท> แพ้ | อัตราส่วน | แต้ม> ชนะ | แต้ม> แพ้ | อัตราส่วน |
| --- | --- | --- | --- | --- | --- | --- | --- | --- | --- | --- |

| 1 |  คิวบา | 9 | 4 | 1 | 12 | 5 | 2.400 | - | - | - |

| 2 |  จีน | 9 | 4 | 1 | 12 | 6 | 2.000 | - | - | - |

| 3 |  สหภาพโซเวียต | 9 | 4 | 1 | 13 | 8 | 1.625 | - | - | - |

| 4 |  สหรัฐ | 7 | 2 | 3 | 10 | 11 | 0.909 | - | - | - |

| 5 |  เปรู | 6 | 1 | 4 | 8 | 14 | 0.571 | - | - | - |

| 6 |  เกาหลีใต้ | 5 | 0 | 5 | 4 | 15 | 0.266 | - | - | - |
รางวัล

ผู้เล่นทรงคุณค่า:  คาเรน เคมเนอร์ (USA)
ทำคะแนนสูงสุด:  มีเรยา ลุยส์ (CUB)
เซ็ตยอดเยี่ยม:  หม่า ฟาง (CHN)
รับลูกเสิร์ฟยอดเยี่ยม:  Mercedes Calderón (CUB)
บล็อกยอดเยี่ยม:  กาเบรียลา เปเรซ เดล โซลา (PER)
Best Defender:  ยุน ฮี-ชาง (KOR)
แหล่งข้อมูลอื่น

Results
| ด ค กวอลเลย์บอลเวิลด์คัพ |
| --- | --- |
ชาย:  1965  1969  1977  1981  1985  1989  1991  1995  1999  2003  2007  2011  2015  2019  2023 
หญิง:  1973  1977  1981  1985  1989  1991  1995  1999  2003  2007  2011  2015  2019  2023
วอลเลย์บอลหญิง ถ้วย ก. 2563

| รายละเอียด |
| --- | --- |
ประเทศเจ้าภาพ: ศรีสะเกษ
วันที่: 13–17 สิงหาคม พ.ศ. 2563
ทีม: 5 ทีม
สถานที่: 1 (ใน 1 เมืองเจ้าภาพ)
← ก่อนหน้าถัดไป →
วอลเลย์บอลหญิง ถ้วย ก. 2563 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2563 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 5 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 13–17 สิงหาคม พ.ศ. 2563
ทีมที่เข้าร่วมแข่งขัน

| ทีม | สิทธิ์การเข้าร่วม |
| --- | --- |
 พีอีเอ-ศรีสะเกษ: เจ้าภาพ
 ขอนแก่นสตาร์ วีซี: ไทยแลนด์ลีก
 นครราชสีมา วีซี: ไทยแลนด์ลีก
 ทรีบอร์ดแบน นครนนท์: ไทยแลนด์ลีก
 อาร์เอสยู วีซี: ไทยแลนด์ลีก
สรุปผลการแข่งขัน > ตารางคะแนน

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | พีอีเอ-ศรีสะเกษ | 12 | 4 | 0 | 12 | 0 | MAX | 300 | 181 | 1.657  |
| 2 | ทรีบอร์ดแบน นครนนท์ | 8 | 3 | 1 | 9 | 5 | 1.800 | 297 | 271 | 1.096  |
| 3 | นครราชสีมา วีซี | 7 | 2 | 2 | 8 | 6 | 1.333 | 304 | 279 | 1.090  |
| 4 | อาร์เอสยู วีซี | 3 | 1 | 3 | 3 | 10 | 0.300 | 244 | 307 | 0.795  |
| 5 | ขอนแก่นสตาร์ วีซี | 0 | 0 | 4 | 1 | 12 | 0.083 | 214 | 321 | 0.667 |
สรุปผลการแข่งขัน > ผลการแข่งขัน

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 13 ส.ค. | 15:00 | นครราชสีมา วีซี  | 3–0 |  ขอนแก่นสตาร์ วีซี  | 25–10 | 25–15 | 25–20 |   |   | 75–45 |   |
| 13 ส.ค. | 17:00 | พีอีเอ-ศรีสะเกษ  | 3–0 |  อาร์เอสยู วีซี  | 25–17 | 25–11 | 25–17 |   |   | 75–45 |   |
| 14 ส.ค. | 15:00 | อาร์เอสยู วีซี  | 0–3 |  นครราชสีมา วีซี  | 17–25 | 19–25 | 25–27 |   |   | 61–77 |   |
| 14 ส.ค. | 17:00 | พีอีเอ-ศรีสะเกษ  | 3–0 |  ทรีบอร์ดแบน นครนนท์  | 25–15 | 25–15 | 25–19 |   |   | 75–49 |   |
| 15 ส.ค. | 15:00 | อาร์เอสยู วีซี  | 0–3 |  ทรีบอร์ดแบน นครนนท์  | 11–25 | 17–25 | 14–25 |   |   | 42–75 |   |
| 15 ส.ค. | 17:00 | พีอีเอ-ศรีสะเกษ  | 3–0 |  ขอนแก่นสตาร์ วีซี  | 25–9 | 25–15 | 25–9 |   |   | 75–33 |   |
| 16 ส.ค. | 15:00 | อาร์เอสยู วีซี  | 3–1 |  ขอนแก่นสตาร์ วีซี  | 25–19 | 25–13 | 21–25 | 25–23 |   | 96–80 |   |
| 16 ส.ค. | 17:00 | นครราชสีมา วีซี  | 2–3 |  ทรีบอร์ดแบน นครนนท์  | 25–14 | 23–25 | 13–25 | 25–19 | 12–15 | 98–98 |   |
| 17 ส.ค. | 11:00 | ขอนแก่นสตาร์ วีซี  | 0–3 |  ทรีบอร์ดแบน นครนนท์  | 17–25 | 17–25 | 22–25 |   |   | 56–75 |   |
| 17 ส.ค. | 17:00 | พีอีเอ-ศรีสะเกษ  | 3–0 |  นครราชสีมา วีซี  | 25–18 | 25–18 | 25–18 |   |   | 75–54 |   |
แหล่งข้อมูลอื่น

สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ